**4Η ΠΗΓΗ**

**Η ίδρυση της πόλης της Ιμέρας στην Κάτω Ιταλία**

Της Ιμέρας οικιστές υπήρξαν οι Ευκλείδης , Σίμος και Σάκων από τη Ζάγκλη. Οι περισσότεροι από τους αποίκους ήταν Χαλκιδείς , αλλά μαζί με αυτούς εγκαταστάθηκαν και φυγάδες από τις Συρακούσες,οι αποκαλούμενοι Μυλητίδες, που είχαν νικηθεί από την αντίπαλη φατρία .Η γλώσσα των αποίκων ήταν κράμα της χαλκιδικής και της δωρικής διαλέκτου.Επικράτησαν, όμως, οι θεσμοί της Χαλκίδας.

Θουκυδίδου Ιστορία,Στ΄5,μτφρ.Ελ.Βενιζέλου,Βιβλιοπωλείο της Εστίας, α’ έκδοση 1937.

**Εργασία**

Αφού μελετήσετε προσεκτικά την Πηγή 4, να γράψετε κείμενο στο οποίο θα παρουσιάζετε τις πληροφορίες που αντλήσατε από αυτή.

Η Ιμέρα ήταν η πρώτη ελληνική αποικία στο βόρειο τμήμα της Σικελίας. Ιδρύθηκε κατά τη διάρκεια του 7ου αιώνα π.Χ από αποίκους που προέρχονταν από την Ευβοϊκή αποικία Ζάγκλη (την μετέπειτα Μεσσήνη που αναπτύχθηκε αργότερα ως μία από τις τρεις μεγαλύτερες πόλεις της Σικελίας).Οικιστές της Ιμέρας υπήρξαν ο Ευκλείδης ,ο Σίμος και ο Σάκων. Ο Διόδωρος ο Σικελιώτης τοποθέτησε την ίδρυση της πόλης 240 χρόνια πριν την καταστροφή της από τους Καρχηδόνιους, γεγονός που σημαίνει ότι ιδρύθηκε το 648 π.Χ

Οι περισσότεροι από τους αποίκους ήταν Χαλκιδείς, αλλά και εξόριστοι Συρακούσιοι, οι Μυλητίδες, γι’ αυτό το λόγο η χαλκιδική διάλεκτος που μιλιόταν στην Ιμέρα είχε και δωρικά στοιχεία. Επικράτησαν όμως οι θεσμοί της Χαλκίδας. Κατά την πρώτη περίοδο, χρησιμοποιούσαν νομίσματα (δραχμές) της Χαλκίδας (με παράσταση τον κόκορα) και αυτό φανερώνει την αντιγραφή της οικονομικής πολιτικής των Χαλκιδαίων. Αργότερα, στα ασημένια νομίσματά της απεικονίζεται η νύμφη Ιμέρα να οδηγεί άρμα με άλογα, ανάλογα με τις απεικονίσεις των νομισμάτων των Συρακουσών, πόλη από την οποία προέρχονταν πολλοί άποικοι της Ιμέρας. Κάποιοι υποστηρίζουν ότι οι Ευβοϊκές πόλεις της Κάτω Ιταλίας διέδωσαν το δικό τους αλφάβητο στην περιοχή, το οποίο εξελίχθηκε στη συνέχεια στο Λατινικό αλφάβητο. Το Χαλκιδαϊκό αλφάβητο ήταν παραλλαγή του Ελληνικού αλφαβήτου.

Ανδρέας Μπράβος, Α’5